AMRAAM
Store norske leksikon,Samfunn,Forsvar og sikkerhet,Våpen og militært materiell,Våpen,Missiler
AIM-120 AMRAAM (Advanced Medium Range Air-to-Air Missile) er et amerikansk mellomdistanse luft-til-luft-missil. I Norge er AMRAAM brukt av Luftforsvaret.
Historie AMRAAM ble utviklet for å erstatte AIM-7 Sparrow i det amerikanske flyvåpenet og den amerikanske marinen, og ble opprinnelig utviklet av Hughes Aircraft Company. De første AMRAAM-missilene ble levert i 1988. Hovedleverandør av missilet er nå Raytheon Company, og AMRAAM-missilet er i bruk i over 35 nasjoner.I Norge er AMRAAM brukt av Luftforsvaret på F-35, og var tidligere også brukt på F-16. Det brukes også som bakke-til-luft-missil i det norske luftvernsyemet NASAMS. I 2017 ble det vedtatt at Hæren skal få eget kampluftvern, AMRAAM er planlagt å brukes på det hjulgående kampluftvernet som vil være basert på den mobile platformen allerede i bruk i Luftforsvaret Spesifikasjoner AMRAAM bruker treghetsstyring i kombinasjon med en mikrokomputer utstyrt med en monopuls-radar i terminalfasen, og er mindre avhengig av flyet som avfyrer missilet. Fly som bærer AMRAAM kan angripe flere mål samtidig. Spesifikasjonene er for varianten AIM-120B AMRAAM: Lengde: 3,65 meter Diameter: 17,8 centimeter Masse: 161,5 kilogram Hastighet: mach 4 Rekkevidde: 74 kilometer Les mer i Store norske leksikon missil NASAMS F-35